CPJ ta karrama Ahmed Abba na RFI hausa - Duniya - RFI
Labarai 24/03 06h00 GMT
Shirye-shirye 24/03 06h06 GMT
Kamaru Thailand Yemen Mexico BOKO HARAM Ta'addanci
CPJ ta karrama Ahmed Abba na RFI hausa
Daga Abdurrahman Gambo Ahmad wanda aka wallafa 18-07-2017 Wanda aka canza zuwa 18-07-2017 A 22:21
Ahmed Abba, Wakilin sashen hausa na Radio France International © RFI-KISWAHILI
Kungiyar kare hakkin ‘yan jaridu ta duniya CPJ ta bayyana sunayen ‘yan jaridun da suka lashe kyautarta ta bana saboda rawar da suka taka wajen aikin jarida, in da ta bayyana Ahmed Abba, wakilin sashen hausa na Radio France International daga Kamaru da Patricia Mayoga daga kasar Mexico da Pravit Rojanaphruk daga kasar Thailand da kuma Afrah Naseer daga kasar Yemen a matsayin wadanda suka lashe kyautar ta shekarar 2017.
Cikin wata sanarwa da ta fitar, kungiyar ta CPJ mai ofishi a birnin New York na Amurka ta ce, wadannan ‘ya jaridu da suka lashe kyautar sun fuskanci wulakanci daga bangaren gwamnati da barazanar kisa da kuma dauri a yayin wallafa labarai na gaskiya.
Wakilin sashen hausa na Radio France International Ahmed Abba da gwamnatin Kamaru ta kama a shekarar 2015 bisa zargin alakarsa da kungiyar Boko Haram, an yanke ma sa hukuncin daurin shekaru 10 a gidan yari duk da cewa, ya musanta zargin kuma sunansa ne na farko ta CPJ ta gabatar.
Ita kuwa Patricia Mayorga, wakiliyar mujallar Proceso a Mexico, ta shiga wannan sahun ne bayan barazanar kisa da aka yi ma ta sakamaon rahotonta kan alakar Jam’iyyar kasar mai mulki da kuma miyagun ayyuka da suka hada da satan jama’a har ma da cin zarafin fararen hula.
Shi kuwa Pravit Rojanaphruk na Thailand ya samu wannan karramawar ce bayan gwamnatin kasar ta ci mutuncinsa tare daure shi har sau biyu saboda rahotanninsa kan siyasa da kuma kare hakkin bil-adama.
Sai kuma Afrah Naseer, fitacciyar ‘yar jarida a Yemen, wadda aka tirsasa ma ta neman mafaka a Sweden bayan an yi barazanar daukan ranta saboda rahotanninta kan keta hakkin dan adam da cin zarafin mata da kuma dakile ‘yancin ‘yan jaridu da gwamnatin kasar ke yi.
RFI ta bukaci Kamaru ta saki Ahmed Abba
Kamaru ta ci zarafin mutane a yaki da …
Watanni uku da kama wakilin rfi Hausa …